શાળામાં બાળકોને માત્ર પુસ્તકીયું જ્ઞાન જ નથી અપાતું પરંતુ બાળકોનો સર્વાંગી વિકાસ થાય એ હેતુને ધ્યાનમાં રાખી વિવિધ પ્રવૃત્તિઓ, પ્રયુક્તિઓ દ્વારા વિદ્યાર્થીઓને શિક્ષણ આપવામાં આવે છે. કન્યા કેળવણીનું પ્રમાણ વધે, વિદ્યાર્થીઓ પર્યાવરણ જાળવણીનું મહત્વ સમજે તેમજ બાળકો શિસ્ત, વિનય, વિવેક શીખે અને વ્યસનોની કુટેવોથી દુર રહે તે માટે શાળા સતત પ્રયત્નશીલ રહે છે. આજે જીવનમુલ્યોનું વિઘટન ખૂબજ ઝડપથી થઇ રહ્યુ છે. તથા સામાજિક જીવનમાં અરાજકતા ભરી સ્થિતિ દિવસે દિવસે વધતી જાય છે. આવા સમયમાં શાળા જ બાળકોમાં સંસ્કાર નિર્માણ અને આદર્શ માનવનું નિર્માણ કરી શકે છે.